Azwawi-agi ɣef la d-nḥekku yekker yiwen wass, yerfed taḥanutt-is ɣef uɛrur-is ad –iruḥ di temlilt ɣer tayeḍ yeṭṭef abrid yeffeɣ i temdit el-xali iṭij n tmurt-nni la dɣa mačči am waginneɣ d timess i d-yettak i waɛraben alami ttuɣalen d iberkanen attwaliḍ ala i jdi d yedɣaɣen la d-ttfurun. Lameɛna mmi-s n tmurt yewqem lemḍella ɣef uqerru-s la yleḥḥu. Ɣer yiwen umekkan, yeqḍeɛ yiwen weɛrab iɛebba-d ɣef uɛrur-is ayen ara y-ɛebbi weɣyul, ala talaba yiwen ubernus ɣef tayett axellal d weɛdil anectilat s ufella n tayett nniḍen, lḥaṣun la yleḥḥu la ynedder, yekna la yesmiriy tidi. Akken t-yeqḍeɛ weqbayli-nni yefreḥ dadda-k aɛrab yenna-as : yefka-id Rebbi win ara yi-ɛiwnen. Lferḥ-is yennerna ladɣa mi as-d-yenna bu tɛeṭṭart ɣer temditt, iteddu yeḍḥa-d ula d netta ɣer din ig-ɛzem. Ruḥen, ddukklen la leḥḥun. Tura yurǧa bu yzerman ad as-yini bu tɛeqqucin awid akk-ɛiwneɣ ! ulac akken iwala iman-is dayen yemmut, yenna-as-id : Ahya yazwawi aqli mmuteɣ ɛiwniyi cwiṭ refdiyi-n yiwet di leḥwayeǧ-agi alamma d B… . Akken t-yeɛred ulac kemmlen akken, la leḥḥun wina la yettenkat, yeffeɣ-d wul-is wayeḍ d lemḍella ɣef wallen, la ycellaḥ, iḍarren-is taswiɛt inṭeq-d waɛrab, yenna-as : reḍliyi ɛecra dduru !.